kardosdrur/scandi-wiki huggingface dataset:
16. arrondissement i Paris

16. arrondissement i Paris er et af Paris' 20 arrondissementer og er placeret på højre Seinebred. Det kaldes også arrondissement de Passy.

Geografi

Bykvarterer 
Arrondissementet er delt i fire bykvarterer:
 Auteuil
 Muette
 Porte-Dauphine
 Chaillot

Demografi

Befolkningsudvikling

Kilder 

Bydele i Paris
Katarina Jagellonica

Katarina Jagellonica (1526 — 1583) var datter af kong Sigismund 1. af Polen og Bona Sforza. I 1562 blev hun gift med den senere svenske konge (Johan 3. af Sverige). Hun var dronning af Sverige fra 1568 til sin død i 1583.

Dronninger af Sverige
Huset Jagiello
Gunilla Johansdatter

Gunilla Johansdatter Bielke (1568 — 1597) var datter af Johan Axelsson Bielke og Margareta Axelsdotter Posse. I 1585 blev hun gift med den svenske konge Johan 3., og hun var dronning af Sverige fra 1585 til 1592.

Dronninger af Sverige
Laurence Equilbey

Laurence Equilbey (født 6. marts 1962 i Paris i Frankrig) er en fransk dirigent, især kendt for sit arbejde med korrepertoire.

Equilbey studerede klaver og fløjte som ung, og fik formel musikundervisning i Paris, Wien, London og Skandinavien. Blandt hendes lærere er Eric Ericson, Denise Ham, Colin Metters og Jorma Panula.

Equilbey grundlagde kammerkoret Accentus i 1991, og er fortsat deres musikdirektør. Med Accentus har hun dirigeret indspilninger til albums udgivet for pladelabels såsom Naïve.  I 1995 grundlagde Equilbey Jeune Chœur de Paris, som i 2002 blev gjort til en afdeling af Conservatoire à rayonnement régional de Paris, som hun leder sammen med Geoffroy Jourdain. Siden 2009–10 sæsonen, har Equilbey sammen med Accentus været associeret kunstner hos Ensemble Orchestral de Paris.

Equilbey opfandt "e-tuneren", en elektronisk måde at stemme kvarttoner og trediedelstoner. Udenfor den konventionelle klassiske musik er hun samarbejdspartner i Private Domain-projektet, som bl.a. har arbejdet med Émilie Simon, Murcof, Para One, og Marc Collin fra Nouvelle Vague.

I 2008 blev Equilbey udnævnt til Chevalier af Æreslegionen.

Kildehenvisninger

Eksterne henvisninger 
 Laurence Equilbeys officielle hjemmeside 
 Equilbey biografi hos Accentus hjemmeside  
 Equilbey biografi hos Véronique Jourdains agentur 

Dirigenter fra Frankrig
Riddere af Æreslegionen
Personer fra Paris
18. arrondissement i Paris

18. arrondissement i Paris er et af Paris' 20 arrondissementer og er placeret på højre Seinebred. Det kaldes også arrondissement de la Butte-Montmartre.

Geografi

Bykvarterer 
Arrondissementet er delt i fire bykvarterer:
 Grandes-Carrières
 Clignancourt
 Goutte-d'Or
 Chapelle

Demografi

Befolkningsudvikling

Kilder

Henvisninger 

Bydele i Paris
Montmartre
19. arrondissement i Paris

19. arrondissement i Paris er et af Paris' 20 arrondissementer og er placeret på højre Seinebred. Det kaldes også arrondissement des Buttes-Chaumont.

Geografi

Bykvarterer 
Arrondissementet er delt i fire bykvarterer:
 Villette
 Pont-de-Flandres
 Amérique
 Combat

Lokalråd 
Arrondissementet har 10 lokalråd:
 Bas-Belleville
 Bassin de la Villette
 Buttes-Chaumont
 Danube
 Flandre-Aubervilliers
 Manin-Jaurès
 Place des Fêtes
 Pont de Flandre
 Porte des Lilas
 Secrétan

Grønne områder 
De største parker i arrondissementet er:
 Parc des Buttes-Chaumont
 Parc de la Villette
 Parc de la Butte-du-Chapeau-Rouge

Derudover findes der 15 delehaver.

Demografi

Befolkningsudvikling

Transport

Metro 
Arrondissementet serviceres af 21 stationer på 6 metrolinier:
 (Stalingrad, Jaurès, Colonel Fabien og Belleville).
  (Porte des Lilas).
  (Stalingrad, Jaurès, Laumière, Ourcq og Porte de Pantin).
  (Stalingrad, Riquet, Crimée, Corentin Cariou og Porte de la Villette).
  (Pré Saint-Gervais, Place des Fêtes, Danube, Botzaris, Buttes Chaumont, Bolivar og Jaurès).
  (Belleville, Pyrénées, Jourdain, Place des Fêtes, Télégraphe og Porte des Lilas).

Sporvogn 

Der er planer om, at føre sporvognslinje 3 videre ind igennem arrondissementet. Hvilket giver følgende stop.

Kilder

Eksterne henvisninger 

 

Bydele i Paris
Hedvig Eleonora af Slesvig-Holsten-Gottorp

Hedvig Eleonora af Slesvig-Holsten-Gottorp (23. oktober 1636 — 24. november 1715) var dronning af Sverige fra 1654 til 1660. 

Hun var datter af hertug Frederik 3. af Slesvig-Holsten-Gottorp og Marie Elisabeth af Sachsen. I 1654 blev hun gift med kong Karl 10. Gustav af Sverige. Som enkedronning var hun regent fra 1660 til 1672 for sin mindreårige søn Karl 11. af Sverige, og igen i 1697 for sin sønnesøn, Karl 12. af Sverige.

Litteratur 
 

Dronninger af Sverige
Huset Oldenburg
Dronningemødre
Maria Eleonora af Brandenburg

Maria Eleonora af Brandenburg (1599 – 1655) var datter af hertug Johan Sigismund af Brandenburg og Anna af Preussen. I 1620 blev hun gift med kong Gustav 2. Adolf af Sverige. Hun var dronning af Sverige fra 1620 til 1632 og mor til dronning Kristina.

Dronninger af Sverige
Huset Hohenzollern
Christine af Slesvig-Holsten-Gottorp

Christine af Slesvig-Holsten-Gottorp (; 12. april 1573 — 8. december 1625) var datter af hertug Adolf af Slesvig-Holsten-Gottorp og Christine af Hessen. I 1592 blev hun gift med den svenske konge (Karl 9. af Sverige), og hun var dronning af Sverige fra 1604 til 1611.

Litteratur 

Dronninger af Sverige
Huset Oldenburg
Anna af Østrig (1573-1598)

Anna af Østrig (også kaldet Anna af Steiermark; 1573 — 1598) var datter af hertug Carl af Steiermark og Maria af Bayern. I 1592 blev hun gift med den svenske konge (Sigismund 3. Vasa af Polen), og hun var dronning af Sverige fra hans kroning senere i 1592 til sin død i 1598.

Eksterne henvisninger 

Dronninger af Sverige
Ærkehertuginder af Østrig
Huset Habsburg
Ali Hassan Kuban

Ali Hassan Kuban (1929 i Gotha i Egypten – 2001) var en nubisk sanger og dirigent. Han var kendt som "Kaptajn" eller senere "Godfather" af nubisk musik.

Ali Hassan Kuban var født i Gotha, en landsby i nærheden af Aswan. Efter hans familie flyttede til Kairo lærte Kuban at spille på klarinet, og i 1949 optrådte han med Kairo Opera. Han spillede også på girba (en slags sækkepibe) med sit eget band ved brylluper. I 1950'erne begyndte Kuban at tilføje vestlige instrumenter såsom saxofon, elektrisk guitar, basguitar, el-orgel, trompet og harmonika til sit ensemble. I 1990'erne optrådte han for et internationalt publikum ved events som Midem i 1993, WOMAD i 1994, Montreal Jazz Festivalen i 1994 og Central Park SummerStage i 1995.

Discografi 
 From Nubia to Cairo – 1980, genudgivet 2001
 Walk Like a Nubian – 1994
 Nubian Magic – 1995, genudgivet 1999
 Real Nubian: Cairo Wedding Classics – 2001
 The Rough Guide to Ali Hassan Kuban – 2002

Kildehenvisninger 

Sangere fra Egypten
Pascual Pérez

Pascual Nicolás Pérez (4. marts 1926 i Tupungato, provinsen Mendoza – 22. januar 1977) var en argentinsk bokser. Pascual Pérez var den første argentinske verdensmester i boksning.

Som amatør vandt Pérez det latinamerikanske mesterskab i vægtklassen fluevægt i 1946. Han deltog endvidere i de olympiske lege i 1948 i London. Pérez blev olympisk mester i boksning under OL 1948 i London, hvor han vandt guld i fluevægt. I finalen besejrede han italienske Spartaco Bandinelli.

Pérez debuterede som professionel i december 1952, og vandt i sin 7. kamp det argentinske mesterskab i fluevægt. Pérez var en hårdtslående bokser, og ubesejret efter 24 kampe fik Pérez den 26. november 1956 en kamp om verdensmesterskabet mod japaneren Yoshio Shirai. Pérez vandt kampen på point, og var herefter verdensmester. Han forsvarede titlen med succes 10 gange inden han den 16. april 1960 tabte en VM-kamp i Bangkok mod den lokale Pone Kingpetch på point med dommerstemmerne 1-2. I den efterfølgende returkamp i Los Angeles blev Pérez dog stoppet i 8. omgang af thailænderen.

På trods af, at Pérez efter tabet af VM-titlen boksede en lang række kampe uden nederlag, fik Pérez ikke chancen for endnu en titelkamp. Han opnåede i 1963 en rekordliste med kun 3 nederlag i 86 kampe, inden han i de sidste par kampe i karrieren tabte til en række yngre boksere. Sidste kamp i karrieren var et nederlag i 1964, hvorefter Pérez trak sig tilbage med en rekordliste på 92 kampe, hvoraf 84 blev vundet (57 på KO), 7 tabt (3 før tid) og 1 uafgjort.

Pérez anses for en af de bedste argentinske boksere gennem tiderne. Han blev inkluderet i International Boxing Hall of Fame i 1995.

Eksterne henvisninger 
 Profil  på sportsreference.com 
 Biografi på BoxRec.com 
 

Boksere fra Argentina
Olympiske mestre fra Argentina
Verdensmestre i boksning
Boksere i International Boxing Hall of Fame
Boksere ved sommer-OL 1948
Fyrstendømmet Polotsk

Fyrstendømmet Polotsk var et fyrstendømme i middelalderen i det nuværende Hviderusland. Fyrstedømmet var en del af Kievriget, og bestod fra 800-tallet til 1200-tallet.

Det er uklart hvornår fyrstedømmet opstod. Det omtales skriftligt for første gang i Nestorkrøniken og skal have eksisteret i 862. Polotsks storhedstid var under fyrst Vseslav, da Vseslav for en periode var storfyrste i Kiev. Samtidig blev Polotsk midtpunkt for handelen mellem Norden og Sortehavet. Det var på denne tid, at Skt. Sofia-katedralen i Polotsk blev bygget, sandsynligvis som Hvideruslands ældste kirke.

Det gik tilbage for fyrstedømmet efter Vseslavs død, da forskellige fyrster i lang tid kæmpede om kontrollen. Fra ca. år 1200 kom den tyske orden til Baltikum og forhindrede den lukrative handel med Skandinavien. Fra vest blev fyrstedømmet angrebet af hedenske baltiske stammer. Selv om Polotsk undgik mongolinvasionen i 1237-1239, blev fyrstedømmet lige efter en vasalstat under Storfyrstedømmet Litauen. I 1307 blev Polotsk fuldstændigt indlemmet i Litauen.

Eksterne henvisninger 

John Lind: "De russiske ægteskaber. Dynasti- og alliancepolitik i 1130-ernes danske borgerkrig" (Historisk Tidsskrift, 16. række, Bind 1; 1992) 

Ruslands historie
Ukraines historie
Hvideruslands historie
Polotsk
Hviderussere
Pedro Quartucci

Pedro Quartucci (født 30. juli 1905 i Buenos Aires, død 20. april 1983 i Buenos Aires) var en argentinsk bokser som deltog i de olympiske lege 1924 i Paris.

Quartucci vandt en bronzemedalje i boksning under Sommer-OL 1924 i Paris. Han fik tredje plads i vægtklassen fjervægt. Der kom 24 boksere fra 17 lande som stillede op i vægtklassen. Quartucci tabte i semi-finalen til Joseph Salas fra USA som tabte i finalen til sin landsmand Jackie Fields.

Quartucci var med i flere Agentinske film og tv-serier mellem 1931 og 1980.

Eksterne henvisninger 
 Profil på sportsreference.com 
 Biografi på BoxRec.com 
 
 

Boksere fra Argentina
Skuespillere fra Argentina
Personer fra Buenos Aires
Boksere ved sommer-OL 1924
Emīls Dārziņš

Emīls Dārziņš (født 22. oktober 1875 i Jaunpiebalga, Livland guvernement, Det Russiske Kejserrige, død 17. august 1910 i Riga, Det Russiske Kejserrige) var en russisk/lettisk komponist, dirigent og musikkritiker. Dārziņš arbejde bærer en særskilt romantisk karakter, med en stærk tendens til nationale temaer. Hans vigtigste musikalske forbilleder og indflydelser var Pjotr Tjajkovskij og Jean Sibelius. Dārziņš musikalske bidrag er først og fremmest vokalmusik (både for kor og solo), men han har også komponeret et stykke orkestral musik:Melankolske Vals (), der har overlevet. Hans eneste opera – Rosedage  () – forblev ufærdig efter hans tidlige død i en alder af 34.

Kildehenvisninger

Eksterne henvisninger 
 

Personer fra Livland
Komponister fra Rusland
Francisco Risiglione

Francisco Risiglione (født 18. januar 1917, død 28. juli 1999) var en argentinsk bokser, der vandt bronze ved de olympiske lege 1936 i Berlin. Han opnåede senere en kort professionel karriere.

Amatørkarriere 
Risiglione vandt en bronzemedalje i den olympiske bokseturnering i letsværvægt. Risiglione sad over i turneringens første runde og vandt herefter de to næste kampe. I semifinalen tabte han til Richard Vogt fra Tyskland, som senere i finalen tabte til Roger Michelot fra Frankrig. Risiglione besejrede i bronzefinalen Robey Leibbrandt fra Sydafrika. 21 boksere fra 21 lande stillede op i vægtklassen. Turneringen blev afviklet fra den 11. til 15. august 1936.

Professionel karriere 
Francisco Risiglione blev professionel i 1940 og boksede i Argentina i alt ni kampe som professionel. I sin fjerde kamp som professionel mødte han i 1943 en anden argentinsk olympisk medaljevinder, guldmedaljevinderen i sværvægt ved OL i Los Angeles 1932, Alberto Santiago Lovell, som han boksede uafgjort med. Lovell havde på det tidspunkt 47 kampe, og var således langt mere rutineret end Risiglione. I en returmatch nogle måneder senere om det argentinske professionelle sværvægtsmesterskab tabte Risiglione på point. Han boksede herefter nogle kampe, den sidste i 1945, hvor han indstillede karrieren med 3 sejre, 3 nederlag og 3 uafgjorte.

Eksterne henvisninger 
 Profil  på sportsreference.com 
 Biografi  på BoxRec.com 
 

Boksere fra Argentina
Olympiske boksere fra Argentina
Olympiske bronzemedaljevindere fra Argentina
Boksere ved sommer-OL 1936
Vågekone

En vågekone er en frivillig der deltager i vågetjenesten over døende og derved skaber ro og tryghed i de sidste timer/dage af en døendes liv ved at blive til stede og give omsorg. En vågekone kan både være en mand eller en kvinde.

Død
Carmelo Robledo

Carmelo Ambrosio Robledo (født 13. juli 1912, død 9. november 1961) var en argentinsk bokser som deltog i de olympiske lege 1928 i Amsterdam og 1932 i Los Angeles.
 
Robledo blev olympisk mester i boksning under OL 1932 i Los Angeles. Han vandt guld i vægtklassen fjervægt. I finalen besejrede han tyske Josef Schleinkofer. Der kom ti boksere fra ti lande i vægtklassen som blev afviklet fra den 9. til 13. august 1932.

Eksterne henvisninger 
 Profil  på sportsreference.com 
 Biografi på BoxRec.com 
 

Boksere fra Argentina
Olympiske mestre fra Argentina
Boksere ved sommer-OL 1928
Boksere ved sommer-OL 1932
Arturo Rodríguez Jurado

Arturo J. Rodríguez Jurado (26. maj 1907 i Buenos Aires, Argentina- 22. november 1982 også kendt som El Mono) var en argentinsk bokser og rugbyspiller som deltog i boksning ved de olympiske lege 1924 i Paris og 1928 i Amsterdam.

Ved den olympiske bokseturnering i 1924 i letsværvægt tabte Jurado sin første kamp til danskeren Thyge Petersen.

Fire år senere blev Rodríguez olympisk mester i sværvægtsboksning ved OL 1928 i Amsterdam. På vej mod OL-guldet besejrede han i semifinalen danskeren Michael Jacob Michaelsen, hvorefter han i finalen besejrede svenske Nils Ramm. I den olympiske bokseturnering 1928 deltog ti boksere fra ti lande.

Rodríguez var også anfører for det argentinske rugbylandshold.

Eksterne henvisninger 
 Biografi på BoxRec.com 
 

Boksere fra Argentina
Rugbyspillere
Personer fra Buenos Aires
Olympiske boksere fra Argentina
Olympiske mestre fra Argentina
Boksere ved sommer-OL 1928
Boksere ved sommer-OL 1924
Raúl Villareal

Raúl Vicente Villareal (født 29. oktober 1909) var en argentinsk bokser som deltog i de olympiske lege 1936 i Berlin.

Villareal vandt en bronzemedalje i boksning under OL 1936 i Berlin. Han kom på en tredieplads i vægtklassen mellemvægt. Villareal vandt de to første kampe men tabte i semifinalen til Jean Despeaux fra Frankrig som senere vandt over Henry Tiller fra Norge. Villareal besejrede Henryk Chmielewski fra Polen i bronsefinalen. Der var 19 boksere fra 19 lande som stillede op i vægtklassen som varede fra den 11. til 15. august 1936.

Eksterne henvisninger 
 Profil  på sportsreference.com 
 Biografi på BoxRec.com 
 

Boksere fra Argentina
Olympiske bronzemedaljevindere fra Argentina
Olympiske boksere fra Argentina
Boksere ved sommer-OL 1936
Slide Hampton

Locksley Wellington "Slide" Hampton ( født 21. april 1932 i Pennsylvania , USA - død 20. november 2021) var en amerikansk basunist , komponist og arrangør. 

Hampton er nok bedst kendt for sit virke med , trompetisterne Maynard Ferguson og Dizzy Gillespies big bands. har også spillet i Trommeslageren Art Blakeys Jazz Messengers.
Han har spillet desuden spillet med musikere såsom Freddie Hubbard, Booker Little, Lionel Hampton , Thad Jones , Mel Lewis , Tadd Dameron og Max Roach. 
Hampton har også lavet plader i eget navn. Især hans oktet plader er bemærkelsesværdige og hører til hans bedste indspilninger i eget navn.

Udvalgt Diskografi 

 Spirit of the Horn
 Two Sides Of Slide Hampton
 World of Trombones
 Explosion! The Sound Of Slide Hampton
 Jazzmartine
 Sister Salvation 
 Roots
 Inclusion
 Slide and His Horn Of Plenty

Eksterne henvisninger 
 

Jazztrombonister fra USA
Piedfort

En piedfort eller piedfort-mønt er en mønt med samme præg som en almindelig mønt, men tykkere – typisk præcis dobbelt tykkelse (og dermed vægt). Navnet stammer fra fransk ("tung fod"). Piedfort-mønter er almindeligvis ikke i almindelig cirkulation, men er enten prøvetryk eller samleobjekter.

Storbritanniens Royal Mint har (især siden 1980'erne) fremstillet mange piedfort-mønter.

Kilder 

Mønter
Alfredo Porzio

Alfredo Jose Antonio Eugenio Porzio  (født 31. august 1900 i Buenos Aires, død 14. september 1976) var en argentinsk bokser som deltog i de olympiske lege 1924 i Paris.

Porzio vandt en bronzemedalje i boksning under Sommer-OL 1924 i Paris. Han kom på en tredje plads i vægtklassen Sværvægt. Der var 15 boksere fra 11 lande i vægtklassen. Porzio tabte i semi-finalen til Otto von Porat fra Norge som senere vandt finalen over Søren Petersen fra Danmark.

Eksterne henvisninger 
 Alfredo Porzios biografi hos BoxRec.com 
 

Boksere fra Argentina
Personer fra Buenos Aires
Olympiske bronzemedaljevindere fra Argentina
Olympiske boksere fra Argentina
Boksere ved sommer-OL 1924
Bobby Hutcherson

Robert "Bobby" Hutcherson (født 27 januar 1941 i Los Angeles, død 15. august 2016 Montara) var en amerikansk vibrafonist og marimbaspiller. 

Hutcherson lavede en del bemærkelsesværdige plader på pladeselskabet Blue Note i eget navn op igennem 1960'erne, bl.a.Components, hvor hans bedst kendte nummer "Little B´s Poem" optræder på. 

Han har spillet med Jackie McLean ,Andrew Hill, Eric Dolphy, Joe Chambers, Freddie Hubbard og Grachan Moncur,
McCoy Tyner, Tony Williams, Herbie Hancock og Joe Henderson.

Hutcherson var også med i filmen Round Midnight fra 1986.

Diskografi 

I eget navn:
 The Kicker
 Dialogue
 Components
 Happenings
 Stick-Up
 Oblique
 Patterns
 Total Eclipse
 Medina
 Now!
 San Francisco
 Head On
 Natural Illusions
 Live at Montreaux
 Cirrus
 Linger Lane
 Innerglow
 Montara
 The View from the Inside
 Waiting
 Knucklebean

Som musiker:

 Out to Lunce – Eric Dolphy
 One Step Beyond – Jackie McLean
 Destination Out – Jackie McLean
 Andrew – Andre Hill
 Judgment – Andrew Hill
 Mode For Joe – Joe Henderson
 Evolution – Grachan Moncur
 Lifetime – Tony Williams
 Time For Tyner – McCoy Tyner
 The Procrastinator – Lee Morgan
 Getting Around – Dexter Gordon
 Round Midnight – Herbie Hancock

Referencer

Eksterne henvisninger 

 

Vibrafonister fra USA
Jazzmusikere fra USA
Amerikanere i 1900-tallet
Amerikanere i 2000-tallet
Center for Våben

Center for Våben (VBC) er Søværnets primære uddannelsessted for de våbensystemer der benyttes i Søværnet. VBC blev tidligere benævnt Artilleriskolen Sjællands Odde (ASO) og hejste første gang kommando 1. marts 1953. Skolens navn blev ændret til Søværnets Våbenkursus efter sammenlægningen med undervandsvåbenkurset og underlagt Søværnets Specialskole i 2005. Skolens historie strækker sig dog tilbage til 1940, da de første tyske soldater ankom og i 1943 anlagde den tyske besættelsesmagt fire 150 mm kanoner til øvelsesøjemed.  

Skolen er placeret yderst på Sjællands Odde ved Gniben og er i besiddelse af de fleste våbensystemer, der er i brug i Søværnet. De større våbensystemer er placeret i faste affutager på skolens område, hvor de kan skyde ud i de skydeområder, der omgiver skolen. 

VBC stiller desuden skolens skydeområder til rådighed for Søværnets sejlende enheder, så de kan komme til området og træne i forskellige skydningsdicipliner, eksempelvis mod flydemål eller skolens fjernstyrede droner.

Det militære område er åbent for civile, når området ikke er afspærret i forbindelse med skydninger eller flyvninger med droner.

Søværnet
Militære uddannelsesinstitutioner
Odsherred Kommune
Eric Dolphy

Eric Allan Dolphy (født den 20. juni 1928 i Los Angeles, USA, død den 29. juni 1964 i Berlin i Tyskland) var en amerikansk altsaxofonist , fløjtenist og basklarinetist.

Dolphy hører til avantgardejazzens store inovatorer. Han var jazzens første store basklarinet solist, og han skabte en hel ny stil i sin måde at improvisere på, både på altsaxofon, fløjte og basklarinet. Han er mest kendt fra sit samarbejde med John Coltrane og Charles Mingus' grupper.

Han spillede tillige med Chico Hamilton, Herbie Hancock, Ornette Coleman, George Russell, Max Roach, Gunther Schuller, Oliver Nelson og Ron Carter.

Dolphy indspillede også plader i eget navn.

Diskografi 
 Status
 Dash One
 Outward Bound
 Looking Ahead
 Fire Waltz
 Out There
 Out to Lunch
 Far Cry
 Magic
 Here and There
 Live at the Fivespot , 1 , 2 & 3
 The Great Concert
 The Copenhagen Concert
 Quartet
 Live in Europe

Eksterne henvisninger 

 
 Diskografi 

Saxofonister fra USA
Fløjtenister fra USA
Jazzmusikere fra USA
Sid Catlett

"Big" Sid Catlett (17. januar 1910 i Indiana – 25. marts 1951 i Chicago USA) var en amerikansk jazztrommeslager.

Catlett hører til en af jazzens vigtige trommeslagere. han spændte fra at kunne spille Dixieland over Swing til Bebop. Han har spillet med Louis Armstrong, Benny Carter, Charlie Parker, Dizzy Gillespie og Ben Webster.

Eksterne kilder og henvisninger 

 Biografi om Sid Catlett på drummerworld.com

 

Jazztrommeslagere fra USA
Zutty Singleton

Arthur James "Zutty" Singleton (18. maj 1898 i Louisiana, New Orleans – 14. juli 1975 i New York City, USA) var en amerikansk Jazztrommeslager.

Singleton er nok bedst kendt for sit virke som Louis Armstrongs trommeslager. Han var samtidig også en af jazzens første tidlige stilskabere. Han var kendt som dixieland trommeslager, men spillede også i swingsammenhænge. Han har foruden Armstrong spillet med Fats Waller, Jelly Roll Morton, Sidney Bechet, Eddie Condon og Mezz Mezzrow.

Trommeslagere fra USA
Jazzmusikere fra USA
Paul Humphrey

Paul Nelson Humphrey (12. oktober 1935 i Detroit Michigan USA) er en amerikansk jazz og funktrommeslager. Humphrey er nok mest kendt fra Lawrence Welks orkester og tvprogram fra 1976-1982. 

Han var studiemusiker op igennem 1960'erne, og har indspillet med bl.a. Wes Montgomery, Charles Mingus, Kai Winding og Lee Konitz. 

Humphrey har lavet et par plader i sit eget navn. Han var også trommeslager på Marvin Gayes plade Let's get it on.
Han har ligledes indspillet med Frank Zappa, Stan Kenton, Steely Dan, Jimmy Smith, The Four Tops, Quincy Jones, Natalie Cole og Dusty Springfield.

Diskografi
 Me and My Drums
 America Wake Up
 Detroit b/w Cool Aid
 Paul Humphrey Sextet

Eksterne kilder og henvisninger
 Biografi

Trommeslagere fra USA
Jazzmusikere fra USA
Kenya-kolonien

Kenya-kolonien (engelsk: Colony and Protectorate of Kenya) var en kronkoloni i det Britiske Imperium. Kenya-kolonien opstod på det tidligere protektorat Britisk Østafrika i 1920. Teknisk set omfattede Kenya-kolonien landområdet inde i landet, mens kystområdet (en stribe på 10 miles fra kysten) var Kenya-protektoratet, men de to områder blev styret som én administration. Nairobi var koloniens hovedstad, mens den største by i 1921 var Mombasa med 32.000 indbyggere. Det samlede indbyggertal blev i dette år anslået til 2.376.000 af hvilke 9.651 var europæere, 22.822 var indere og 10.102 arabere.

Kolonien ophørte med at eksistere, da området i 1963 efter aftale med briterne blev til den uafhængige nation Kenya.

Forhenværende afrikanske lande
Kolonien
Etableret i 1920
Ophørt i 1963
Oliver Jackson

Oliver "Bops" Jackson (28. april 1928 i Detroit – 29. maj 1994 i New York City) var en amerikansk jazztrommeslager. 

Jackson har spillet med Yusef Lateef, Thad Jones, Teddy Wilson, Tommy Flanagan, Benny Goodman, Lionel Hampton og Oscar Peterson. 

Hans tilnavn "Bops" stammer fra et variete-show kaldet Bops and Locke, som han dannede med trommekollegaen Eddie Locke.

Jackson har lavet omkring en håndfuld plader i eget navn.

Kilder og eksterne henvisninger 
 Biografi på allmusic.com

Trommeslagere fra USA
Jazzmusikere fra USA